ms ms id en id hu ms ms en id id id id id id id id ms en es id en en en id id ms id ms en ca en en ms en en id en en hu id id ms id ms ms ms en en en en fi ms en en id id en en en en en en en fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Izz Zayd Mishary : Motivasi Penghijrahan Mama
25 April dua tahun yang lalu adalah hari terakhir mama intubate patient, bagi spinal, epidural, buat block, CSE, handle complicated case, semuanya dalam satu hari. Memang macam-macam yang terjadi pada hari itu. Walaupun mama tidak oncall, tapi mama balik rumah ditemani Zayd yang masih dalam kandungan tepat pada pukul 10 malam. Rupanya ada sebab kenapa Allah susun begitu. Allah nak bagi mama merasa kesemua prosedur ini secara all in one day buat kali terakhirnya.
Mama cuba mencari hikmah dan bersangka baik dengan Allah. Semestinya Allah telah aturkan yang terbaik untuk kita sekeluarga. Perkara yang memberikan semangat dan menjadi motivasi mama untuk menerima perpindahan itu adalah keluarga kita terutamanya anak-anak mama. Setelah sekian lama menanti untuk dapat bertukar dan tinggal sebumbung sekeluarga, akhirnya Allah makbulkan. Kenapa mama tidak bersyukur pula, kan? Acapkali mama menangis memikirkan kenapa Allah twist jalan cerita hidup mama. Tapi Alhamdulillah, hati mama ini diberatkan dengan perasaan syukur yang jauh lebih banyak. Allah itu Maha Tahu apa akan terjadi seterusnya.
Ditakdirkan, ayah sangat sibuk selepas tamat master. Terlalu kerap outstation ke luar negara dan tidak mempunyai masa yang fleksibel. Nah, di situ hikmahnya. Hikmah yang maha besar Allah telah aturkan untuk kita sekeluarga. Agar mama dapat menjadi pendamping yang sentiasa ada untuk anak-anak berdua.
Tatkala Zayd lahir, mama nekad, penghijrahan ini mesti diteruskan. Demi keluarga kita, bukan atas sebab yang lainnya.
7 Mei, genap 2 tahun nekad itu dicekalkan di hati. Pada tanggal ini dua tahun yang lalu, Izz Zayd Mishary dilahirkan dan mama nekad sepenuh hati untuk menjadi yang berkorban demi keluarga. Mama nekad untuk ketepikan cita-cita demi anak-anak mama. Sebab itu mama sedih bila ada masanya mama rasakan matlamat penghijrahan ini menyeksa mama semula kerana kehidupan mama sangat sibuk (sangat yang teramat sangat) dan tanggungjawab jauh lebih besar apabila sudah berpindah ke tempat baru. Mama rasa seperti telah memungkiri janji untuk memberikan yang terbaik kepada anak-anak. Dan perasaan itu sangat menyusahkan jiwa.
Zayd, hari ini genap umur Zayd 2 tahun. Terlalu baik Allah itu menjadikan Zayd ini anak yang sangat mudah diurus. Paling mama akan ingat selamanya, Zayd jenis tak bangun malam untuk menyusu apatah lagi nak bergayut sepanjang malam. Ini memang paling membezakan Zayd dan Abang Izz. Zayd juga pada umur ini, lebih petah, aktif dan bijaknya juga lebih lain macam. Anugerah betul si Zayd ini. Kuat merajuk pun iya. Tapi sumpah, walaupun mama sedih terpaksa meninggalkan bidang yang sangat mama minati, mama tak pernah menyesal membuat penghijrahan ini. Demi ayah, demi anak-anak mama. Semoga pengorbanan ini menjadi asbab pahala untuk mama. Dan semoga Zayd sentiasa ingat, Zaydlah motivasi mama untuk meneruskan langkah pertama menerima penghijrahan ini dengan hati terbuka suatu masa dahulu.
Selamat ulangtahun yang kedua, Izz Zayd Mishary. Kamu itu anugerah penuh hikmah, buat seluruh kehidupan Abang Izz, mama dan ayah. Teruslah membesar menjadi anak soleh yang sihat, bijak dan sentiasa membahagiakan orang lain. Penting mama tekankan untuk menjadi asbab bahagia kepada orang lain. Kerana dengan membuat orang lain senang dan bahagia kerana kita, pahala juga akan masuk mencurah-curah menjadi saham syurga yang paling mudah untuk kita ke sana.
Membesarlah menjadi anak yang bahagia lagi membahagiakan dalam kasih sayang mama, ayah dan Allah!
Nota: Tunggu ayah balik dari outstation baru kita makan besar ye, Zayd. Muaaah
This entry was posted on Saturday, May 7th, 2016 at 3:36 am and is filed under Life. You can follow any responses to this entry through the RSS 2.0 feed. You can leave a response, or trackback from your own site.
6 Responses to “Izz Zayd Mishary : Motivasi Penghijrahan Mama”
nhhas says on May 7th, 2016 at 7:24 am :
Semoga Allah gantikan dengan sebaik2 penggantian atas pengorbanan Dr.Sarah…
Sebenarnya amat rugi utk hospital kerajaan kehilangan Dr. yang baik dan berdedikasi mcm Dr. Sarah ni…
Huhuhu… sebab ramai doktor2 muda di hospital kerajaan esp.putrajaya yang sombong dan annoying dalam mengurus dan merawat pesakit … hu hu hu…
Serik berurusan dengan hospital putrajaya …
Doc… jgn give up … mesti usaha n doa … semoga satu hari nnt dpt mnjadi seorang pakar bius dan beri sumbangan untuk rakya malaysia ye …
#jgnHijrahkeOverC pulak tau tau tau …
ifti says on May 13th, 2016 at 10:45 pm :
selamat hari lahir zayd!! semoga ilmu, iman dan amal semakin bertambah seiring dgn peningkatan usia. mmuaahhhh ciked.!!
adaibrahim says on June 8th, 2016 at 8:37 am :
selamat hari lahir zayd..semangat kak sarah.lama tak baca blog akak, moga diberi kelapangan untuk terus menulis ya..;)
MamaMayraa says on June 15th, 2016 at 12:37 pm :
Jalan kehidupan saya hampir sama dengan dgn Dr….
Setelah menamatkan housemanship sy bercita-cita utk menjadi pakar psychiatry..
Akan tetapi semasa mendapat posting ke Serdang sbg MO, sy tidak dpt menjadi sebahagian drpd dept Psy…sgt sedih sbb sy betul2 ingin berada di dept ini..
Setelah setahun lebih di Serdang, saya telah memohon utk bertukar ke ibu pejabat kerana suami dan anak-anak (terlalu kerap oncall di serdang dahulu) dek kerana tidak mahu mengabaikan keluarga…
kini kehidupan sy di ibu pejabat kkm pun tidak seindah yg saya fikirkan…
sy rindukan kerjaya sebenar sbg seorg doktor yg merawat pesakit…sy benar2 ingin kembali ke dunia klinikal ttp pada masa yg sama berasa gusar ttg penerimaan rakan2 di klinik/hospital ttg kebolehan sy yg mungkin sudah agak berkarat..huhu
sy sedih melihat diri saya yg tidak berkembang dari segi kerjaya sedangkan rakan-rakan lain sudah mara ke peringkat seterusnya iaitu mengambil masters ke bidang2 masing2…then again kita tak boleh nak compare hidup kita dgn org lain…
I hope someday you will achieve u dreams too just like how i wish my dreams would come into reality…Amiin 🙂
July 13th, 2016 at 1:31 pm
Sorry. Saya baru je baca komen ni. How I wish we could meet one day and share our stories. At this point of time pun, saya rasa macam nak nangis kat someone nak luah apa yang terbuku kat hati saya. Sad… Tapi itu la. Sangat mencabar life lately ni. Yang paling mencabar dan tercabar sekali ialah part nak sambung belajar tu. Boss tak nak lepaskan. Hmm… Option yang ada ialah self fund tapi sambung course yang less significant. Hati ni memang menangis sokmo bila tiba part further study ni. How is your condition there? In which division you are now?
Sue says on December 19th, 2016 at 5:18 am :
Dilema wanita bekerja. Antara cita-cita dan family.
Semoga dipermudahkan segala urusan 🙂
Mail (will not be published) (required)
Click to cancel reply
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)